recursal/SuperWikiNEXT-32B huggingface dataset:
Волкот „Вучко" бил официјална маскота на Зимските олимписки игри во Сараево во 1984 година
**Вучко** е името на официјалната маскота на XIV Зимски олимписки игри, кои се одржале во Сараево во 1984 година.

Изборот на маскота на игрите бил објавен во дневните весници, а читателите биле замолени да одберат една од шесте маскоти, кои биле предложени. Победник била маскотата „Вучко", којашто всушност претставува мал волк, а чиј дизајнер бил словенечкиот цртач Јоже Тробец. Вучко ја симболизирал желбата за спријателување на луѓето соживотните. Според МОК, Вучко помогнал да се смени мислењето за волкот како страшно и месојадно животно.

Поврзано
--------

* Зимски олимписки игри 1984

Наводи
------

1. ↑  Сараево 1984, МОК
**„Зази во метрото"** (француски: *Zazie dans le metro*) - француски филм од 1960 година, во режија на Луј Мал (Louis Malle), заснован врз истоименото дело на францускиот писател Ремон Кено (Raymond Queneau). Главните улоги ги играат: Филип Ноаре (Philippe Noiret), Катрин Демонжо (Catherine Demongeot), Ибер Дешан (Hubert Deschamps) и Антоан Робло (Antoine Roblot).

Синопсис
--------

Единаесетгодишното девојче од провинцијата, Зази (ја игра Демонжо), доаѓа во посета на својот вујко Габриел (го игра Ноаре) во Париз. Таа гори од желба да се вози со метрото, меѓутоа тоа не работи поради штрајкот на вработените. Девојчето за тоа ги обвинува возрасните и одлучува самата да си создаде забава поради која го принудува вујкото на бркотница низ Париз...

Наводи
------

1. ↑  HRT, Zazie dans le metro, francuski film - Ciklus Louisa Mallea (пристапено на 23.1.2020)
Гргур Нински
**Гргур Нински** — нински епископ кој се залагал за употреба на глаголицата и богослужење на старословенски јазик.

Гргур бил епископ на Нин, покрај Задар, помеѓу 900 и 929 година. Бил познат заговорник за употребата на старословенскиот јазик и глаголицата во богослужбата, наспроти латинското писмо и јазик кои биле задолжителни во римската црква. Глаголицата се ширела во Далмација и Истра без дозвола на црковните поглавари, а еден од нејзините првоборци е Гргур Нински. Кога во 925 Томислав се прогласил за крал, Гргур Нински имал водечка црковна власт во Хрватска и бил канцелар на кралскиот двор.

[[Категорија:Јован Зонара
**Друштвото на физичарите на Република Македонија** (*ДФРМ*) — научна и образовна организација основана во 1949 година во Скопје, Македонија. Официјалното нејзино седиште се наоѓа во просториите на Институтот за физика на Природно-математичкиот факултет при универзитетот „Св. Кирил и Методиј" во Скопје.

Друштвото е претставителна организација на сите кои се занимаваат со физика, или некоја од сродните науки, во Република Македонија. Истото се појавува како организатор на регионалните (од 1967 година) и републичките (од 1957 година) натпревари по физика за ученици од основното и средното образование. А, од 2013 година на Републичката олимпијада по физика. Секоја година на овие натпревари учествуваат повеќе од 500 ученици, од кои се бираат најдобрите за да ја претставуваат Македонија на Меѓународната олимпијада по физика. Водачот на македонскиот тим на олимпијадата се избира меѓу членовите на Друштвото, а досега оваа функција ја имаат извршувано Проф. д-р Виктор Урумов (1995 - 2011) и г-дин Станиша Вељковиќ (2012 - ). На оваа престижна маѓународна научна олимпијада, македонските претставници досега имаат освоено еден бронзен медал и пет пофалници.

ДФРМ исто така организира и биенална конференција, која често е посетувана од бројни еминентни физичари од разни земји. Конференцијата трае три до пет дена.

Организација
------------

Друштвото го избира своето претседателство и останати функции на двегодишни мандати меѓу сите свои членови. Неговите управни тела се Извршен одбор, Комисија за натпревари и Редакција. Претседателот, секретарот и благајникот на Друштвото се избрираат од членовите на извршниот одбор. Моментален претседател на ДФРМ е проф. д-р Ламбе Барандовски.

Издавачка дејност
-----------------

ДФРМ издава две списанија: *Импулс* и *Македонски наставник по физика*. Има и богата издавачка дејност во вид на книги.

Наводи
------
**Заемно прости броеви** – броеви кои немаат заеднички делител поголем од 1. Два природни броја не мора да бидат прости за да бидат заемно прости, битно е само ниеден делител на едниот не биде меѓу делителите на другиот.

Еквивалентно на претходното тврдење, најголем заеднички делител на два заемно прости броја е 1.

Значи, ако според основната теорема на аритметиката тие два броја се претстават како производи на нивните фактори:

{\displaystyle n=p\_{1}\cdot p\_{2}\cdot ...\cdot p\_{i}}
{\displaystyle m=q\_{1}\cdot q\_{2}\cdot ...\cdot q\_{j}}
тогаш ниеден {\displaystyle p\_{k}\,} не смее да биде еднаков на ниеден {\displaystyle q\_{l}\,}.

Понекогаш заемно простите броеви се нарекуваат *релативно прости броеви*.

Поврзано
--------

* Список на прости броеви
* Деливост
* Факторизација
* Ератостеново сито
* Евклидов алгоритам
Најголем светски далекарлиски коњ, изработен од бетон кој се наоѓа во Авест, Шведска 
**Далекарлиски коњ** или **дала коњ** (шведски: *dalahäst)* — традиционална изрезбарена, насликана дрвена статуа на коњ по потекло од шведската провинцији Даларна (Dalecarlia). Некогаш дала коњот главно се користел како играчка за деца; во модерно време станал симбол на Даларне, како и на Шведска воопшто. Постојат неколку различни видови на далекарлијански коњ, со одлики на локацијата на која се произведува.

### Производство на коњот дала

* 
* Бертил Грунд во фабриката „Grannas A. Olsson Hemslöjd"Бертил Грунд во фабриката „Grannas A. Olsson Hemslöjd"
* 
* 
* 
* 
* 
* 
* 
* 
*

Наводи
------

Надворешни врски
----------------

* Граннас Олссон — шведски произвођач коња Дала
* Клоцкаргарден у Таллбергу, Лександ, Шведска
* Нилс Олссон — шведски произвођач коња Дала
**Википaтување** wɪkiˈvɔɪ.ɪdʒ (јазик англиски|wiki + voyage што значи вики + патување), слободен водич за патување на кое автори волонтери пишуваат за туристичките одредишта и теми. Тоа е братски проект на Википедија кој ја поддржува и хостува непрофитната Задужбина на Викимедија.

Проектот настанал со раздвојување од германската верзија во септември 2006 година со цел да се избегнат комерцијалните интереси. Го финансирало истоименото германско здружение, а активно е од 10 декември 2006 година.

Од средината на 2012 година повеќето од уредниците на верзијата Википатувања на англиски јазик, вклучувајќи ги повеќето од администраторите, одлучила да ги обедини Wikitravel и Wikivoyage заедниците во нов не-комерцијален проект. Поднесена е молба до фондацијата на Викимедија со цел да се истражи нивниот интерес за вдомување, а што потекнало од успешниот предлог, кој бил одобрен од страна на Фондацијата во октомври 2012 година.

Наводи
------

1. ↑  alexa.com Архивирано на 26 мај 2010 г. пров. 28 ноември 2019.
2. ↑  „WikiVoyage, Wikipedia of travel guides, leaves beta to take on the travel industry". Huffington Post. 1 јануари 2013. Посетено на 11 март 2015.

Надворешни врски
----------------

* www.wikivoyage.org – Online travel guide
* Travel Guide on Wikimedia meta-wiki - Proposal for a Wikimedia Foundation travel guide on Wikimedia meta.
	+ Request for Comment/Travel Guide on Wikimedia meta-wiki - Request for Comments on the proposal, which garnered a lot of comments/discussion.
	+ Migration FAQ on Wikivoyage.org - Plan for the migration of Wikitravel content to Wikivoyage and then to Wikimedia Foundation.

|  |  |
| --- | --- |
| Ризница | „Википатување" на Ризницата ? |
**Даниел Рајскин** (1970, Санкт Петербург) - руски диригент.

Животопис
---------

Рајскин е роден во 1970 година, во Санкт Петербург, како син на познат музиколог. На шестгодишна возраст се запишал во музичко училиште, а во конзерваториумот во родниот град студирал виола и диригирање. Под влијание на професорот Лев Савич, Рајскин се определил за диригирање, а потоа се усовршувал кај познатите професори: Милан Хорват, Марис Јансонс и Нееме Јарви. На возраст од 20 години ја напуштил Русија и продолжил да студира во Амстердам и во Фрајбург и набрзо станал еден од најпознатите виолисти во Европа.

Творештво
---------

Во 2005 година, Рајскин станал шеф-диригент на Рајнската филхармонија, а во 2008 година на филхармонијата „Артур Рубинштајн" во Лоѓ. Како диригент гостувал на повеќе сцени во Европа и во Азија, вклучувајќи ги: Белградската филхармонија, Загрепската филхармонија, Естонскиот национален оркестар, „Хонгконг синфониета", Националниот оркестар на Латвија, оркестарот „Моцартеум" од Салцбург, филхармониите на Копенхаген, на Виена, на Берлин и на Прага, оркестарот на радио-телевизијата во Даблин, Радиосимфонискиот оркестар на Чешка итн. Во својата кариера соработувал со Иво Погорелиќ, Миша Мајски, Ланг Ланг, Џулијан Рахлин итн. Исто така, познати се неговите ангажмани како диригент на неколку опери. На 1 декември 2016, во Домот на АРМ во Скопје, Рајскин диригирал на концертот на Ксенија Сидорова и Македонската филхармонија со наслов „Алхемија".

Наводи
------

1. 1 2  „Принцезата на хармоника, Ксенија Сидорова, првпат во Македонија", *Дневник*, година XX, број 6225, сабота-недела, 26-27 ноември 2016, стр. 19.
Улица во Даланзадгад.
**Даланзадгад** (монголски: *Даланзадгад*) — град во Монголија и главен град на покраината Омногови. Градот се наоѓа 540 км јужно од Улан Батор. Во 2006 година градот имал население од 14.000 жители..

Сообраќај
---------

Даланзадгад аеродромот (ZMDZ/DLZ) има една писта. Пистата служи за регуларно домашни летови од и до Улан Батор. Има летни и земски распореди на летање. Даланзадгад е туристичка рута за пустината Гоби.

Поврзано
--------

* Список на градови во Монголија

Наводи
------

1. ↑  Министерство за здравство на Монголија. Национален центар за развој на здравјето. Здравствен индикатор 2006  Архивирано на 25 октомври 2007 г.

Координати: 43°34′12″N 104°25′33″E﻿ / ﻿43.57000° СГШ; 104.42583° ИГД﻿ / 43.57000; 104.42583

|  |  |
| --- | --- |
| Stub icon | *Оваа статија место во Монголија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Stub icon | *Оваа статија за Монголија е никулец. Можете да помогнете со тоа што ќе ја проширите.** п
* р
* у
 |
**Кнежевството Викесланд** (англиски: *Principality of Vikesland*) е микронација сместена во Манитоба, Канада. Основана е од **Кристофер Бери Џозеф Бејете** т.н. **Принц Кристофер I** и има три заземени територии, од која едната (позната како „Кралски ранч" *The Royal Ranch*) има површина од 650.000 m²).

Викесланд не е сецесионистичка микронација и основана е со целта дека нема да прогласува никаков суверенитет од било која држава. Има два државни празника кои се уникатни. Едноит е „**Втотата ноќ на вештерките**" (првата сабота од декември) и празникот на **Денот на Декларацијата** (празник од 1 до 4 јули, денот кога е основана).

Извори
------

1. ↑  John Ryan, George Dunford & Simon Sellars (2006). *Micronations*. Lonely Planet. стр. 90–93. ISBN 1-74104-730-7.

Принцот Кристофер I
**Едвард Рејли Стетиниус Помладиот** (англиски: *Edward Reilly Stettinius, Jr.*; 22 октомври 1900, Чикаго - 31 октомври 1949, Гринич, САД) бил американски индустриски магнат, вршител на функцијата државен секретар на САД во времето на претседателите Франклин Делано Рузвелт и Хари Труман.

Животопис
---------

Роден е во Чикаго во семејството на финансисерот Едвард Стетиниус Постариот, кој бил партнер на Џон Пирпонт Морган. Го завршил училиштето Помфрет во 1920 година и дипломирал на Универзитетот Вирџинија во 1924 година. Започнал со работа во General Motors. Во 1926 година станал помошник на помошник на претседателот, а во 1931 година станал потпретседател на компанијата. Во 1934, станал претседател на финансиската комисија на US Steel Corporation, а во 1938 година претседател на советот.

Работел во администрацијата на Рузвелт, во индустрискиот совет на администрацијата на национално обновување во 1933 година, во Советот за воени суровини во 1939 година, а бил и администратор на програмата за изнајмување во периодот од 1941 до 1943 година. Потоа, бил назначен за заменик на државниот секретар на САД. Во 1944 година ја вршел функцијата Државен секретар на САД по повлекувањето поради болест на неговиот претходник, Кордел Хал.

Учествувал во формирањето на ОН. Ја напуштил функцијата државен секретар за да стане првиот амбасадор на САД во ОН. Починал од срцев удар во 1949 година.

Спротивно на позициите на Коминтерната, во циркуларното писмо 868.014/26 од декември 1944 година, напишал: 

|  |  |  |
| --- | --- | --- |
| „ | Владата на САД го смета зборувањето за некаква македонска нација, македонско татковина и македонско национално самосознание за неоснована демагогија, која не претставува никаква етничка или политичка реалност. | "|

Наводи
------

1. ↑  С ОМО и без ОМО си останувате слепо црево на Балканот, 26 Юни, 2006 Монитор

Надворешни врски
----------------

* Стетиниус Е. Ланд-лиз - оръжие на победата

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 46894803
* LCCN: n50022542
* ISNI: 0000 0001 0896 2659
* GND: 118798766
* SELIBR: 235914
* SUDOC: 03380947X
* BNF: cb130140342 (податоци)
* NLA: 35319924
* NKC: xx0188408

 |

 |
**„Возот в снег"** (хрватски: *Vlak u snijegu*) — роман за деца на хрватскиот писател Мато Ловрак, објавен во 1931 година. Романот е напишан според вистинити настани кои го инспирирале авторот.

Содржина
--------

Делото се состои од девет глави:

* Најголема зграда
* Тројцата малечки од Јаболковец
* Задругата Љубановец
* Состанок
* Излет во градот
* Возот в снег
* Детски раце
* Љубан и Перо
* Полноќ

Дејството на романот се одигрува во Големо Село, каде што се наоѓа централното училиште во кое учат и децата од околните села. Меѓу нив се и трите деца од селото Јаболковец, Љубан, Драга и Перо, кои се главните ликови во романот. Тие се најдобри другари и си играат заедно, но еднаш, кога децата си играат свадба, Драга и Љубан се караат меѓу себе и таа и Перо се свртуваат против Љубан. Оттогаш, тие не одат повеќе заедно на училиште.
Љубан е добро дете и него го сакаат сите во училиштето, додека Перо, дете на богати родители, е лош, тврдоглав и сака да се наметне како водач во одделението. Драга, пак, е навредена од Љубан и настојува да го доведе во непријатна положба. Еден ден, учениците создаваат задруга, а иако Перо настојува да ги поткупи да гласаат за него, сепак Љубан е избран за домаќин на задругата.
Еден зимски ден, одделението оди на екскурзија во градот, но на враќање, возот заглавува во висок снег. Децата од одделението се поделени: другарите на Перо стојат на страна, додека Љубан ги организира другите деца, кои се здружуваат и со рацете го чистат снегот, овозможувајќи локомотивата да го продолжи патот. Притоа, децата од групата на Перо, сфаќаат дека погрешиле и се приклучуваат во расчистувањето на снегот. Уморни од работата, децата заспиваат, а за тоа време Перо им ја краде храната. Љубан го фаќа на дело и меѓу нив доаѓа до тепачка, по која Перо го моли да го прими во неговата задруга. 
Во меѓувреме се разболува Драга, за која се грижи Љубан. Додека Драга гори од висока температура, локомотивата повторно заглавува, но доаѓа друга локомотива и работниците го расчистуваат снегот. Децата повторно се вклучуваат во работата и возот тргнува, а на Драга ѝ се враќа свеста. Најпосле, децата успешно пристигнуваат во Големо Село.

Изданија на македонски јазик
----------------------------

Во 1975 година, делото било објавено од издавачките куќи „Наша книга" и „Македонска книга" како лектира за шесто одделение во основните училишта во Македонија.

Наводи
------

1. ↑  HRT (пристапено на 20.12.2018)
2. ↑  Мато Ловрак, *Возот в снег*. Скопје: Македонска книга, Наша книга, 1975.
3. ↑  Мато Ловрак, *Возот в снег*. Скопје: Македонска книга, Наша книга, 1975.
4. ↑  Мато Ловрак, *Возот в снег*. Скопје: Македонска книга, Наша книга, 1975.
**Еден осуденик на смрт побегна или ветрот дува како што сака** (француски: *Un condamné à mort s'est échappé (ou le vent souffle ou il veut)* - француски филм од 1956 година, во режија на Робер Бресон (Robert Bresson), кој е автор и на сценариото. Филмот е заснован врз мемоарите на Андре Девињи, припадник на француското движење на отпорот. Главните улоги ги толкуваат: Франсоа Летерје (François Leterrier), Шарл Ле Кленш (Charles Le Clainche), Морис Берблок (Maurice Beerblock), Ролан Монод (Roland Monod), Жак Ерто (Jacques Ertaud), Жан Пол Делумо (Jean Paul Delhumeau) итн. Според критичарите, ова е најдобриот филм на Бресон кој во 1957 година ја освоил наградата за режија на Канскиот фестивал.

Синопсис
--------

Во 1943 година, во Лион е уапсен Фонтен (го игра Летерје), член на француското движење на отпорот. На патот до затворот, тој се обидува да побегне, но веднаш е фатен. По пристигнувањето во затворот, тој веднаш прави планови како да побегне. За таа цел, тој веднаш се запознава со другите затвореници, кои му даваат корисни совети, го охрабруваат и му помагаат на различни начини. Затвореникот Орсини му се придружува во подготовките за бегство, но еден ден го стрелаат, па Фонтен мора да продолжи сам. Пред крајот на подготовките, тој е осуден на смртна казна, а во неговата ќелија пристигнува младиот затвореник Жост (го игра Ле Кленш) за кого Фонтен не е сигурен дали да му каже за планот. Сепак, тој го поведува Жост со себе и двајцата успеваат да побегнат од затворот.

Наводи
------

1. ↑  HRT, Osuđenik na smrt pobjegao je iliti vjetar puše kako ga volja, francuski film (пристапено на 8.5.2020)
2. ↑  HRT, Osuđenik na smrt pobjegao je iliti vjetar puše kako ga volja, francuski film (пристапено на 8.5.2020)
Воздушна фотографија од Наскански мајмун во Перу
**Воздушна археологија** или **аероархеологија** — наука за археолошки остатоци со нивно испитување од височина со помош на фотографија. Предностите на воздушните (летечки) фотографии на археолози се разновидни.

Археолошкиот одлики можат да бидат повеќе видливи од воздух отколку на земја. Во умерените делови на Европа, распознавањето од воздух е еден од најважните начини преку кои се откриваат нови археолошки наоѓалишта. Мали ситни разлики во временските услови на земјата предизвикуваат да се појават затскриените одлики кои можат да се нагласат со голем број на фактори и потоа да бидат гледани од воздух:

Мали разлики во нивото на теренот ќе предизвикаат сенки кога сонцето е ниско и ова најдобро може да се види од авион. Тие се познати како затемнети белези.

Закопаните ровови ќе содржат повеќе вода а закопаните ѕидови ѕидови ќе содржи помалку вода отколку непретумбаната земјата, и овој феномен меѓу другото, овозможува житните култури да растат подобро или полошо, повисоко или пониско, над различен тип на земјата и со тоа ги дефинираат одликите кои се закопани но се очигледни кај разликите во бојата на фотографијата. Таквите ефекти се нарекува растителни белези.

Исто така во текот на зимата може да се појави мраз кај изораните полиња каде што водата природно се акумулира вдолж линиите на закопаните структури. Тие се познати како ледени белези.

Малите разлики во бојата на почвата помеѓу природните наслаги и археолошките наоѓалишта, кај изораните полиња може да се покаже како почвен белег.

Во пионерите на воздушната археологија се вбројуваат: Роџер Агаш во северна Франција, Антоан Појдебард во Сирија и Крафорд во Англија.

Поврзано
--------

* Растителни белези
* Почвени белези

Надворешни врски
----------------

* Воздушна археологија Архивирано на 8 мај 2006 г.
**Друштвото на мртвите поети** (англиски: *Dead Poets Society*) - американски филм од 1989 година, во режија на Питер Вир, според сценариото на Том Шулман. Главните улоги ги играат: Робин Вилијамс, Роберт Шон Леонард, Итан Хоук, Џош Чарлс, Гејл Хансен, Дилан Кусман, итн.

Синопсис
--------

Дејството на филмот се одвива во едно елитно машко училиште на источниот брег на САД, во есента 1959 година. Во едно од одделенијата доаѓа новиот професор по англиска книжевност, Џон Китинг (го игра Вилијамс). Тој применува неконвенционални методи на учење, а предавањата му се толку необични и интересни, што учениците полека се ослободуваат од стегите и започнуваат да го набљудуваат животот со сопствени очи и да размислуваат со сопствената глава. Набргу, тие дознаваат дека професорот Китинг во младоста бил член на Друштвото на мртвите поети во кое членувале учениците што ја сакаат поезијата и, следејќи го тој пример, и тие формираат слично друштво. Еден од учениците, Нил Пери (го глуми Леонард), е восхитен од книжевноста, а особено од глумата, но неговиот татко се спротивставува на таквите склоности и бара тој да изучува медицина. На крајот од филмот, по смртта на ученикот, професорот Китинг добива отказ, а во мигот кога тој доаѓа да си ги собере своите лични работи, сите ученици му даваат поддршка, бунејќи се против новиот конзервативен професор.

Наводи
------

1. ↑  HRT (пристапено на 28.1.2018)
За планинарот, погл. Едвард Феликс Нортон.

**Едвард Харисон Нортон** (роден 18 август 1969

) е американски филмски глумец, сценарист и режисер.

Животопис
---------

Филмска кариера
---------------

Во 1996 година, неговата споредна улога во судската драма *Исконски страв* му донела номинација за „Оскар" за најдобар глумец во споредна улога. Една година подоцна, неговата главна улога како реформиран скинхед во *Американска историја икс* му ја донела номинацијата за „Оскар" за најдобар глумец. Други негови филмови се: *Небесно кралство* (2005), *Илузионистот* (2006) и *Обоениот вел* (2006); и други значајни филмови како *Боречки клуб* (1999), *25-от час* (2002), *Црвен змеј* (2002) и *Неверојатниот Хулк* (2008).

Нортон го направил своето режисерско деби со филмот *Задржување на вербата* (2000) и е задолжен да ја режисира филмската адаптација на романот *Бруклин без мајка* кој ќе биде издаден во 2009. Тој е член на одборот на довереници на Enterprise Community Partners, непрофитна организација за развивање на домови по достапни цени, а е и социјален активист.

*Оваа статија за глумец/глумица од САД е никулец. Можете да помогнете со тоа што ќе ја проширите*.

Наводи
------

1. ↑  „Edward Norton - Frequently Asked Questions". Edward Norton.org. Посетено на 2006-12-19.

Надворешни врски
----------------

 Викицитат има збирка цитати поврзани со: ***Edward Norton*** 
* Едвард Нортон на  Семрежната филмска база на податоци (англиски)

* Едвард Нортон Архивирано на 25 декември 2008 г. на Yahoo! Movies (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85514067
* LCCN: no97043381
* ISNI: 0000 0001 1681 3952
* GND: 122143353
* SUDOC: 07659582X
* BNF: cb140242417 (податоци)
* MusicBrainz: f86aa456-179b-418f-b43e-b43e83cc2824
* NKC: xx0034493
* BNE: XX4579935

 |

 |
**Дрјановскиот манастир „Свети Архангел Михаил"** (бугарски: *Дряновски манастир „Свети Архангел Михаил"*) — функционален машки православен манастир во Великотрновската епархија, сместен во близината на градот Дрјаново во Северна Бугарија.

Се наоѓа на 5 километри југозападно од градот Дрјаново и на 15 километри од регионалниот центар Габрово. До него води асфалтиран пат. Го опслужува железничката станица „Бачо Киро" на главната железничка линија Русе - Момчилград. Околината на манастирот е прогласена за природно заштитено подрачје.

Манастирот бил подигнат во 12 век, за време на Второто бугарско царство и бил посветен на Архангел Михаил. Двапати бил изгорен и ограбен за време на османлиското владеење. Манастирот бил обновен на сегашното место во 1845 година. Тоа било место на неколку тешки битки за време на Априлското востание во 1876 година.

Надворешни врски
----------------

* Дрјановскиот манастир на порталот pravoslavieto.com
**Воено злосторство** е злосторство извршено за време на војна, кое е казниво според меѓународното право. Тука спаѓа кршење на законите за водење војна, било од воени лица или цивили. Сите кршење на законите за водење војна во меѓудржавни конфликти се воени злосторства, додека прекршоците на внатрешни конфликти обично спаѓаат под локалната јурисдикција. Воени злосторства се дефинирани првично со Хашката конвенција од 1899.

Наводи
------

1. ↑  Scott, James Brown, ed. The Hague Peace Conferences of 1899 and 1907, Vol. 1, The Conferences. (The Johns Hopkins Press 1909)

  


|  |  |
| --- | --- |
| Stub icon | *Оваа статија правото е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85145168
* GND: 4033151-9
* BNF: cb119788233 (податоци)
* NDL: 00570758
* NKC: ph138039

 |

 |
**Данишменд** ― учен мудрец, стажант кај кадијата.

Тој е личност кој во Турското Царство посетувал настава во висока медреса, избиран од најдобрите завршени ученици од пониските медреси. Секој од нив примал по две акчиња дневно од завештаните фондови за храна од имаретот. Најдобриот од нив бил определуван од страна на мудерисот за негов помошник со задача да ги повторува лекциите заедно со студентите и да се грижи за дисциплината. Неговата плата изнесувала пет акчиња.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 141–142. ISBN 9989-624-46-1. Недостасува `|author1=` (help)
Со **Воената конвенција** од 29 април 1912 кон Српско-бугарската спогодба година, било предвидено во случај на офанзивна војна против Турција, Србија и Бугарија, да удрат на противникот со 150, односно 200.000 војници, од кои најмалку 100.000 ќе упатат на Вардарското боиште. (*Поврзано Договор за одбранбен сојуз и меѓу Бугарија и Грција)*

Македонската територија надвор од неспорните територии ја нарекле спорна и ја поделиле по долги и жестоки преговори. Во членот 2 од Тајниот додаток од едниот до другиот крај на спорната територија, односно од Големиот врв кај Крива Паланка до манастирот Губавец (Св. Еразмо) на Охридското Езеро прецизно била повлечена границата. Србија се обврзала да не бара ништо преку означената граница, а Бугарија да ја признае таа граница ако рускиот цар, кој ќе биде замолен со арбитража да го реши ова прашање, се изјасни во корист на оваа линија.

Меѓутоа, во членот 4 на Договорот е утврдено: секој спор што би се изродил по повод толкувањето или извршувањето на која и да било одредба од договорот, Тајниот додаток или од Воената конвенција, да и се поднесе барање на Русија за конечно решение на спорот, штом едната страна (Србија или Бугарија) ќе изјави оти смета дека е невозможно да се постигне спогодба со непосредни преговори.

Тоа значи дека Русија имала неограничени можности во поглед на решавањето на македонското прашање.

Поврзано
--------

* Српско-бугарска спогодба
**Димитри Клајс** (холандски: *Dimitri Claeys*; р. 18 јуни 1987

) — белгиски професионален друмски велосипедист, кој вози за UCI World Tour екипата Интермарше-Ванти-Жобер Материо.

Во јуни 2017 бил именуван во почетниот состав за Тур де Франс 2017.

Достигнувања
------------

2007
1. Етапа 5 (ТТТ) Волта а Љеида
5. Краен пласман Џиро деле Реџони
8. Лиеж-Бастоњ-Лиеж под 23 години
2008
1.  Национално друмско првенство под 23 години
7. Гран при де Марбрије
2009
1.  Национално друмско првенство под 23 години
9. Флеш Арденес
2010
3. Гран при де Марбрије
7. Ронде Певелоас
9. Краен пласман Шлакјем Гродув Пјастовскич
9. Краен пласман Околу Словачка
2012
3. Омлоп Хет Ниусблад под 23 години
6. Флеш Арденес
8. Зелик-Галмарден
2013
1. Омлоп Хет Ниусблад под 23 години
3. Флеш Арденес
2014
1. Дварс дор де Вламсе Арденен
1. Омлоп Хет Ниусблад под 23 години
2. Сиркуи де Валони
2015
1.  Краен пласман Тур де Норманди
1.  Бодовен пласман
1. Етапа 2
1. Меѓународен велосипедски трофеј Јонг Мар Мудиг
1. Гран при де ла Вил де Перанши
1. Етапа 4 Трка околу Хрватска
2. ГП Импанис-Ван Петегем
2. Стер ван Зволе
2. Ронде ван Лимбург
2. Дварс дор де Вламсе-Арденен
2. ГП Џеф Схеренс
2. Омлоп Хет Ниусблад под 23 години
2. Дуо Норманд (со Оливје Пардини)
4. Краен пласман Париз-Арас
1. Етапа 1 (ТТТ)
4. Катекурс
5. Сиркуи де Валони
7. Краен пласман Сиркуи де Арден
7. Флеш Арденес
2016
1. ГП Џеф Схеренс
1. Етапа 3 Тур де Валони
2. Меѓународен велосипедски трофеј Јонг Мар Мудиг
4. Гран при д’Увертир ла Марсејез
4. Дрејвенкурс Оверејсе
6. Хале-Ингоигем
8. Тро-Бро Леон
9. Трка околу Фландрија
9. Полинорманд
10. ГП Пино Черами
2017
5. Дварс дор хет Хагеланд
5. Такс Про Класик
7. Полинорманд
2018
1.  Краен пласман Четири дена Динкерк
2. Гран при де Валони
5. Класик Такс Про
10. Гран при д’Увертир ла Марсејез
2019
1. Класик Фамен Арден
8. Краен пласман Четири дена Динкерк
9. Полинорманд
2020
6. Трка околу Фландрија
2021
8. Ле Самин
10. Гран при де Валони

### Распоред на резултатите на големите трки

| **Голема трка** | 2017 | 2018 | 2019 | 2020 | 2021 |
| --- | --- | --- | --- | --- | --- |
|  **Џиро** | — | — | — | — | — |
|  **Тур** | 163 | 130 | — | — | — |
|  **Вуелта** | — | — | — | — | 105 |

СО = се откажал; — = не учествувал

Наводи
------

1. ↑  „IWG reinforces the team for the classics with Dimitri Claeys and Adrien Petit". *Интермарше-Ванти-Жобер Материо*. Continuum Sports Belgium. 7 October 2021. Посетено на 20 March 2022.
2. ↑  „2017: 104th Tour de France: Start List". *Pro Cycling Stats*. Посетено на 28 јуни 2017.

Надворешни врски
----------------

|  |  |
| --- | --- |
| Ризница | „Димитри Клајс" на Ризницата ? |

* „Достигнувања на Димитри Клајс". Cycling Archives.
* „Достигнувања на Димитри Клајс". Cycling Quotient.
* „Достигнувања на Димитри Клајс". ProCycling.




|  |  |
| --- | --- |
| Stub icon | *Оваа биографска статија поврзана со белгискиот велосипедизам е никулец. Можете да помогнете со тоа што ќе ја проширите.** п
* р
* у
 |
**Археолошката збирка Дистомо** - музеј во Дистомо, во Бојотија, Средна Грција. Музејот, познат по неговата грнчарска збирка, бил основан во 1994 година и е под надзор на Десеттиот ефорат на праисториските и класичните старини.

Историја
--------

Идејата за музеј започнала во 1987 година кога месниот совет го донирал старото камено основно училиште подигнато во 1903 година на грчкото Министерство за култура кое започнало со реновирање и реставрација на градбата.

Збирка
------

Музеите содржат забележителна грнчарска збирка од Медеон и Антикира. Има голем број вазни откриени во античкиот Медеон.  Вазните од Антикира датираат помеѓу 8 и 2 век п.н.е. Еден од забележителните артефакти е глинена сима. Откриено била во градба во Антикира и датира од 4 век п.н.е.

Наводи
------

Надворешни врски
----------------

* Министерство за култура и спорт на Грција Архивирано на 11 април 2021 г.
* Грчки директориум за патувања



1. ↑  „Distomo Archaeological Collection:History". Министерство за култура на Грција. Архивирано од изворникот на 2009-07-25. Посетено на 11 април 2021.
2. ↑  „Distomo Archaeological Collection:Description". Hellenic Ministry of Culture. Архивирано од изворникот на 2009-07-25. Посетено на October 2, 2009.
3. ↑  „Archaeological Collection of Distomon". Greek Travel Pages. Архивирано од изворникот на June 12, 2011. Посетено на October 2, 2009.
Македонска возачка дозвола - преден дел
Македонска возачка дозвола - заден дел
**Возачка дозвола** — официјален документ (може да биде во вид на картичка или книшка) со кој се дава дозвола на поединецот да управува со одредени типови на моторни возила, како на пр. мотоцикл, автомобил, товарно возило (посебно помал камион или шлепер, автобус итн. Возачката дозвола е задолжително да се носи со себе кога се вози и таа треба да се покаже на службено лице доколку тоа биде побарано. Со македонските возачки дозволи може слободно да се управува возило во други земји, со тоа што во некои држави е потребно да се носи и меѓународна возачка дозвола, во која што се преведени на повеќе јазици податоците кои се запишани во возачката дозвола.
**Димитрие Дурацовски** (15 февруари 1952, Струга) — македонски писател.

Животопис
---------

Дурацовски е роден на 15 февруари 1952

 година во Струга.. Завршил Училиште за применета уметност во Скопје. Работи како ликовен соработник во Народниот музеј во Струга. Член е на ДПМ од 1989 година.

Творештво
---------

Дурацовски е автор на книгите:

* Тајна историја (раскази, 1986),
* Црни пророци (раскази, 1996),
* Insomnia (роман, 2000),
* Бледи сенки, далечни гласови (роман, 2014).

Три негови кратки раскази се застапени во антологијата на македонскиот краток расказ, „Џинџуџе во земјата на афионите" (Темплум, 2022).

Дурацовски е припадник на т.н. петта генерација или Петти круг на автори, кои на македонската книжевна сцена се јавиле во 1980-тите години. Целиот опус на Дурацовски е во знакот на постмодернизмот. Со романот „Бледи сенки, далечни гласови", тој направил голем пресврт во стилот. Во двете збирки раскази, тој пишуваал во стилот на фантастиката и ониричноста, со користење цитати, парафрази и позајмувања од други книжевни дела. Во „Инсомнија", тој ја напуштил строгата, контролирана функционалност, вметнувајќи долги автобиографски пасажи и есеизирања. Во романот „Бледи сенки, далечни гласови", тој ја напуштил функционалната димензија и навлегува во т.е. постмодерна носталгија.

За романот „Insomnia", Дурацовски ја добил наградата „Рациново признание".

Награди
-------

Во 2019 година, Дурацовски ја добил наградата „11 Октомври" за животно дело.

Влијание
--------

Дурацовски е тема на расказот „Спирала" на македонскиот писател Ненад Јолдески.

Наводи
------

1. ↑  Cvetanovski, Savo; Milena Mitrovska, Michael Black (1990). *Аnthology of the Macedonian postmodern short story*. Naša kniga.
2. ↑  Роберт Алаѓозовски, „Постмодерна носталгија", *Економија и бизнис*, број 198, 25 декември 2014, стр. 83.
3. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 105-109.
4. ↑  Роберт Алаѓозовски, „Постмодерна носталгија", *Економија и бизнис*, број 198, 25 декември 2014, стр. 83-84.
5. ↑  Македонски писатели, Друштво на писатели на Македонија, Скопје, 2004, стр. 85.
6. ↑  „11 ОКТОМВРИ" ЗА ЖИВОТНО ДЕЛО ЗА ПЕПИ МИРЧЕВСКИ, ДИМИТРИ ДУРАЦОСКИ И ЉУПЧО КОЦАРЕВ на семрежното место на САКАМ ДА КАЖАМ
7. ↑  „Награда за животно дело за глумецот Мирчевски", *Слободен печат*, година VII, број 1783, стр. 17.
8. ↑  Никола Гелевски и Владимир Мартиновски (приредувачи), *Џинџуџе во земјата на афионите: Антологија на македонскиот краток расказ*. Скопје: Темплум, 2022, стр. 311-312.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Владимир Владо Георгиев** (роден на 6 јуни 1976 г.) е српски поп пејач, композитор и текстописец.

Животопис
---------

### Семејство и личен живот

Георгиев е роден во Дубровник, Хрватска, од татко Драгољуб  од Димитровград, Србија, и мајка Борка  од Сараево, Босна  Тој има постар брат, Саша. Кратко време по неговото раѓање, неговото семејство се преселило во Херцег Нови во Црна Гора, каде што израснал и живеел до 16-годишна возраст (околу 1993), по што тој и неговиот брат се преселиле во Белград 

Тој вози мотори  и патувал околу Европа со неговиот Харли-Дејвидсон. Тој, исто така, се искачил на Хималаите. Неговите други интереси вклучуваат морски спортови и чамци.

Во ноември 2020 година му беше забранет влез во Црна Гора за време на немирите во земјата поради „причини за национална или внатрешна безбедност или јавно здравје". Забраната беше укината во јануари 2021 година по промената на владата во Црна Гора.

### Кариера

Георгиев има снимено три студиски албум до денес: *Навика* во 2001 година, *Жена без име* во 2003 година и *Далечина* во 2013 година. Во 2005 година Георгиев го објавил хит синглот *Нисам љубоморан (Не сум љубоморен)*. По две години пауза, тој го објавил синглот *До свитања (До зори)*, заедно со баладата наречени *Ти и ја (Ти и јас)*. Во 2009 година Георгиев објавил два синглови повторно, *Хеј ти (Еј)*, кој доживеал голем успех, заедно со балада насловена како *Без тебе*.

Тој е музичар и композитор. Тој првично свирел хармоника и имал желба да стане голем џез музичар. Потоа тој почнал да свири пијано, синтисајзери и други клавијатурни инструменти. Тој станал познат аранжер и работел со многу екс-југословенски и странски ѕвезди. Потоа тој почнал да пишува песни за себе и за другите популарни ѕвезди во поранешна Југославија. Тој бил, исто така, продуцент на црногорскиот хип-хоп бенд Монтенигерс, и сè уште е пријател со пејачот Нигор. Георгиев и Нигор, го снимиле заедно синглот *Тропски бар*.

Тој е меѓу најпопуларните пејачи и изведувачи во Србија и Црна Гора, и е многу популарен во сите екс-југословенски држави. Тој е сопственик на издавачка куќа *Барба музика*. Тој е голем борец за правата на авторите.

Тој бил водител на српската верзија на талент-шоуто "The Voice" ("Први глас Србије") во 2011 и 2012 година.

Дискографија
------------

### Албуми

* *Навика*, 2001
* *Жена без име*, 2003
* *Далечина*, 2013

### Синглови

* *Нисам љубоморан (Не сум љубоморен)*, 2005
* *До свитања (До зори)*, 2007
* *Хеј ти (Еј)*, 2009

Наводи
------

1. ↑  Last.fm
2. 1 2 3 4 5
3. 1 2  /stars/vlado-georgiev-odbio-pasos-crne-gore-50976.php Владо Георгиев odbio pasoš Црне Горе! ',' Курир *, 21 септември 2010,*
4. ↑  „Uprava policije Crne Gore: Zabrana ulaska Vladu Georgievu nije 10 godina - Društvo - Dnevni list Danas". *www.danas.rs* (српски). Посетено на 2021-04-27.
5. ↑  „VLADO GEORGIEV MOŽE OPET U CRNU GORU: Ukinuta mu zabrana ulaska u ovu zemlju". *Mondo Portal* (српски). Посетено на 2021-04-27.

Надворешни врски
----------------

* Официјално мрежно место  Архивирано на 23 мај 2015 г.
* Официјално мрежно место на Студио Барба Архивирано на 11 април 2008 г.
* Владо Георгиев дискографија во Discogs
* Канал на YouTube
**Злетовски манастир** — манастир во Злетовско-пробиштипско, во источниот дел од Македонија. Се наоѓа на падините на Осоговските Планини, во месноста Марена, на околу 5 км од селото Злетово, непосредно на левата страна од Злетовска Река. Претставува метох на Лесновскиот манастир.

Историја
--------

Манастирот бил осветен од страна на Архиепископот Охридски и Македонски г.г. Стефан на 16 мај 2010 година, а на церемонијата на осветувањето присуствувале надлежниот Митрополит Брегалнички г. Иларион, Митрополитот Повардарски г. Агатангел, претставници на Владата на Република Македонија и верници од повеќе градови во Македонија. Во своето обраќање, Архиепископот Охридски и Македонски г.г. Стефан споменал дека на местото некогаш постоел манастир посветен на Пресвета Богородица и дека во него живееле и се молеле монаси. Планирано било монашкиот живот да се врати во новоизградениот манастир. Ктитор на манастирот е пратеникот во Собранието на Република Македонија Чедо Петров од Пробиштип, кому во знак на благодарност му бил доделен Орден на Брегалничката епархија со ликот на Свети Никола.

Градби
------

Во склоп на манастирот спаѓаат манастирската црква, конаците и мал помошен објект.

### Црква „Свети Богородица Балаклија"

Главна статија: Црква „Св. Богородица Балаклија" - Злетово
Црквата се наоѓа во средишниот дел од манастирот. Градбата има правоаголна основа и по својот облик претставува крсто-куполен храм, при што куполата има осумаголна основа и на секоја од осумте страни има монофора. Целата градба е покриена со ќерамиди. Камбанаријата на црквата е сместена од десната страна на нејзиниот заден дел.

### Конаци

Во конаците било планирано да се обнови монашкиот живот кој се верува дека постоел во манастир кој некогаш се наоѓал на истото место.

Галерија
--------

* Влезната порта од манастиротВлезната порта од манастирот
* Манастирската цркваМанастирската црква

Наводи
------

1. 1 2  Осветен манастирот посветен на Пресвета Богородица – Источен Петок Балаклија Архивирано на 9 јуни 2020 г. страница на Брегалничката епархија.
2. 1 2  Б. И.. „Осветен нов манастир кај Злетово[*мртва врска*]", *Утрински весник*, 16 мај 2010.

Надворешни врски
----------------

* Злетовски манастир на Ризницата ?
**Данската национална уметничка библиотека** - национална истражувачка библиотека за архитектура, историја на уметност, визуелни уметности и музеологија во Данска. Основана била во 1754 година, како дел од Кралската данска академија за ликовни уметности и се наоѓа во хиванското крило во Шарлотенборг во Копенхаген. Станала независна, самостојна установа во 1996 година. Библиотеката е член на Данското здружение на библиотеки за истражување.

Збирки
------

Данската национална уметничка библиотека има најголема нордиска збирка на уметничко-историска книжевност (над 300.000 тома). Продолжува да расте како што е уште од 1754 година. Збирката опфаќа квалитативен избор на книги за архитектура, визуелни уметности, историја на уметност и теорија, заедно со меѓудисциплинарна музеологија.

### Архитектонско пополнување

Збирката архитектонски цртежи се состои од приближно 300.000 предмети кои датираат од периодот од средината на 16 век до денес. Досега се дигитализирани приближно 14.000 цртежи. Библиотеката собира пополнувања од дански архитекти, реализирани и нереализирани, мерења на национална и странска архитектура, цртежи од архитектонското училиште и патувачки скици.

Простории
---------

Библиотеката има читална во нејзиното главно одделение на Нихавн 2 во центарот на Копенхаген. Тара и кревки материјали, како што се ретки книги и архитектонски цртежи, можат да се изучуваат во посебна просторија за учење во Себорг.

Наводи
------

1. ↑  „Danmarks Kunstbibliotek" (дански). Gyldendal. Посетено на 19 април 2021.

Надворешни врски
----------------

* Службена мрежна страница
**Владо Маленко** (Охрид, 1 септември 1938

 – Охрид, 20 октомври 2013

) — македонски археолог и конзерватор.

Животопис
---------

Маленко е роден на 1 септември 1938 година во Охрид. Гимназија завршил во Кичево, во 1958 г. Дипломирал на Катедрата за археологија на Филозофскиот факултет во Белград во 1965 година. Од 1965 до 2004 година работел како археолог-конзерватор во Заводот за заштита на спомениците на културата - Охрид, а потоа и Народен музеј - Охрид, каде и се пензионирал. Вршел ископувања на повеќе наоѓалишта во охридскиот регион: црквата „Св. Пантелејмон" на Плаошник, на античкиот театар во Охрид, на некрополата на Дебој, на ранохристијанските базилики во Радолишта, во Св. Еразмо, во наоѓалиштето Стоби и др. Во својот работен век објавил голем број трудови во периодични и посебни изданија од областа на археологијата и учествувал на повеќе домашни и меѓународни конгреси и симпозиуми. Исто така, во матичната институција во два мандати бил претседател на Управниот одбор, а смртта го затекла како актелен член на Управниот одбор при НУ Завод и Музеј – Охрид. Починал во Охрид на 20 октомври 2013 година.

Библиографија
-------------

* Nouvelles decouvertes dans la localité Sv. Erazmo, AIU XV, Београд, 1974, 45-51;
* Нови антички наоди во Охрид и охридско, XXVIII, Скопје 1978, 339-349;
* Раносредновековна материјална култура во Охрид и охридско, Охрид (монографија) кн. 1, дел VI,Охрид-Скопје, 1985, 269-339,
* Македонско- украински врски, X–XX v. МАНУ, Скопје, 2004

Наводи
------

1. ↑  *Македонска енциклопедија*. **I** (I. изд.). ISBN 978-608-203-024-2 Проверете ја вредноста `|isbn=`: checksum (help).
2. ↑  „Почина археологот Владо Маленко". Архивирано од изворникот на 2016-03-06. Посетено на 2013-10-21.
**„Далечно небо"** (српски: *Далеко небо*) — југословенски филм од 1982 година, во режија на Стјепан Чикеш. Улогите ги толкуваат: Ненад Ненадовиќ, Жарко Радиќ и Душица Жегарац.

Синопсис
--------

Една ноќ, млад пилот на надзвучен авион, лета за време на силно невреме. Авионот е оштетен и тој со сите сили се обидува да го одржи во лет. Командантот го следи сето тоа на радарскиот екран и му наредува да скокне со падобранот. Подготвувајќи се за скокот, пилотот се сеќава на своите почетоци во обуката за пилот. Исто така, се сеќава на својот татко-пилот кој под слични околности се обидел да слета со оштетен авион и во таа прилика погинал. Во тој драматичен момент го мачи дилемата да ли да се обиде да го направи она што не му успеало на тако му...

Наводи
------

1. ↑  Далеко небо (пристапено на 1.2.2023)
**Дарко Марковиќ** (Скопје,  1940
 - Скопје, 9 јуни 2016

) — познат македонски карикатурист, сатиричар, филмски режисер, автор на популарниот стрип Пецко.

Карикатурист, сатиричар, филмски режисер, сценарист и сценограф, аниматор, стрип цртач, илустратор и дизајнер.
Во 1966 година дипломира архитектура, а во 1972 година специјализира анимиран филм во Загреб, под менторство на оскаровецот Душан Вукотиќ.

Професионалната кариера како карикатирист ја започнал 1960 година, работејќи за повеќе весници и списанија во Македонија и поранешна Југославија. Од 1966 до 1975 година работи како главен уредник на хумористично-сатиричното списание „Остен" и како директор на Светската галерија на карикатури во Скопје.

Со филм активно се занимава од 1975, кога се вработува во „Вардар филм", отворајќи го студиото за анимиран филм.
Од 1978 работи како слободен уметник, а во 1983 е назначен за професор на Факултетот за уметност во Скопје по предметот анимиран филм. Во истиот период работи како главен уредник на културно-уметничката програма во Телевизија Скопје.
Од 1988 до 1995 живее и работи во Лондон. Во 1995 се враќа во Македонија.

За своите карикатури и анимирани филмови, има добиено преку триесет награди и признанија.
Живеел и работел во Скопје.

Негови познати анимации се „Граница" (1976), „Стоп" (1976), „Три минути на светот на Мирослав Бартак" (1976), „Бело топче" (1977), „Циркус" (1979), и други.
Работи и на стриповите за Пецко.
Починал во Скопје по тешко и долго боледување на 9 јуни 2016 година.

Наводи
------

1. ↑  „*Вечерва во Скопје почина Дарко Марковиќ*". Архивирано од изворникот на 2017-09-05. Посетено на 2016-06-09.
**Владин орган** (**владина агенција**, **државен орган**, **владин орган**) — постојана или привремена организација, во владината машинерија која е одговорна за надгледување или администрирање на специфични функции од разни области. Иако некогаш се слични со надлежностите, сепак агенциите се разликуваат од министерствата и останати јавни органи и најчесто се користат како советодавни органи, иако ова секогаш не е многу јасно во пракса.

Владин орган може да основа исклучиво владата на определена земја, агенциите се воспоставаат преку донесување на закон или пак со владина одлука, во зависност од правниот систем во една земја. Во Република Македонија, владина орган основа владата на Македонија со одлука на влада. Дополнително системот на функционирање на органот а и нејзините надлежности можат да бидат определени со закон.

Историја
--------

Рани примери на организации кои денес би биле именувани како владини, се среќаваат во Британија, каде бил формиран Британскиот поморски одбор, основан во 1546 од кралот Хенри VIII, кој се грижел за доставување намирници на бродовите.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85000901
* GND: 4005298-9
* NDL: 00564990

 |

 |
**Диференцијација** е термин во теорија на системи (се наоѓа во социологија.) Од гледна точка на оваа теорија, главната функција на модерното општество е зголемување на процесот на системска диференцијација како начин на справување со комплексноста на  животната средина. Ова е постигнато преку создавањето на подсистеми, во обид да ги копирате во рамките на системот на разликата меѓу него и животната средина. Диференцијацијата како процес е средство за зголемување на комплексноста на системот, бидејќи секој подсистем може да го направат различните врски со други подсистеми. Тоа овозможува повеќе варијации во рамките на системот со цел да се одговори на варијација во животната средина. Зголемена варијација олеснета од страна на диференцијација не само што им овозможува подобри одговори за животната средина, но исто така, овозможува побрза еволуција (или можеби социокултурна еволуција), која е дефинирана социолошки како процес на селекција од  варијација, за повеќе диференцијација (а со тоа и варијации) која е достапна, толку подобро за избор. (Ritzer 2007:95-96)

Наводи
------
**„Големиот транспорт"** (српскохрватски: *Велики транспорт*) — југословенски филм од 1983 година, во режија на Вељко Булајиќ. Главните улоги ги играат: Хелмут Бергер, Велимир Бата Живоиновиќ, Драгана Варагиќ, Звонко Лепетиќ итн. Филмот е снимен според вистинити настани од Втората светска војна, кога Главниот штаб на народноослободителната војска на Војводина одлучил на партизанските бригади во Босна да им испрати нови борци, храна и санитетски материјал

Синопсис
--------

Пролетта 1943 година, главниот штаб на партизанските единици во Војводина одлучува на партизанската војска во Босна да ѝ испрати борци, храна и санитетски материјал. Така, низ големата низина во Војводина, низ обрачи и заседи, преку реките и железничките пруги, тргнува голема колона, наречена „големиот транспорт". Колоната треба да помине 300 километри низ окупираната територија, соочувајќи се со бројни опасности.

Наводи
------

1. ↑  РТС, Велики транспорт (пристапено на 23.4.2021)